

**ИЗВЕШТАЈ О РЕАЛИЗАЦИЈИ ПРОЈЕКАТА НА КОНКУРСУ ЗА СУФИНАНСИРАЊЕ ПРОJЕКАТА OРГАНИЗОВАЊА И УЧЕШЋА НА СТРУЧНИМ, НАУЧНИМ И ПРИГОДНИМ СКУПОВИМА, КАО И УНАПРЕЂИВАЊА ПРОФЕСИОНАЛНИХ И ЕТИЧКИХ СТАНДАРДА У ОБЛАСТИ JАВНОГ ИНФОРМИСАЊА У 2020. ГОДИНИ**

**Децембар 2021. година**

Министарство културе и информисања припремило је, у складу са својим надлежностима, извештај о реализацији суфинансираних пројеката на конкурсу oрганизовања и учешћа на стручним, научним и пригодним скуповима, као и унапређивања професионалних и етичких стандарда у области jавног информисања у 2020. години, на основу података из извештаја добијених од учесника Конкурса.

**I Основни подаци о конкурсу**

Конкурс за суфинансирање пројеката oрганизовања и учешћа на стручним, научним и пригодним скуповима као и унапређивања професионалних и етичких стандарда у области jавног информисања у 2020. години расписан је на основу члана 19. Закона о јавном информисању и медијима, Правилника о суфинансирању пројеката за остваривање јавног интереса у области јавног информисања, Одлуке министра 451-04-6126/2019-04 од 4. децембра 2019. године.

## Конкурс је расписан у форми јавног позива 4. децембра 2019. године када је и објављен на сајту Министарства и у дневном листу „Блиц“. За реализацију Конкурса опредељена су средства у износу од 22.000.000,00 динара.

**1. Намена конкурса**

Намена конкурса је суфинансирање пројеката који кроз стручне и научне скупове, тематске конференције, истраживања у области медија, медијске манифестације и остале догађаје доприносе унапређењу медијског и новинарског професионализма, етичких стандарда, новинарске аутономије и саморегулације, јачању стручних капацитета новинара за извештавање о стратешким областима државе и подизању медијске писмености медијских посленика.

**2. Критеријуми конкурса**

Критеријуми на основу којих се оцењују пројекти дати су у јавном позиву, и то су:

*1) Мера у којој је предложена пројектна активност подобна да оствари јавни интерес у области јавног информисања, а посебно се оцењује:*

* Значај пројекта са становишта: остваривања јавног интереса у области јавног информисања; остваривање намене конкурса; усклађености пројекта са реалним проблемима, потребама и приоритетима циљних група; идентификованих и јасно дефинисаних потреба циљних група; заступљености иновативног елемента у пројекту и новинарско истраживачког приступа.
* Утицај и изводљивост са становишта: усклађености планираних активности са циљевима, очекиваним резултатима и потребама циљних група; степена утицаја пројекта на квалитет информисања циљне групе; мерљивости индикатора који омогућавају праћење реализације пројекта; разрађености и изводљивости плана реализације пројекта; степена развојне и финансијске одрживости пројекта (позитивни ефекти пројекта настављају се након што се оконча подршка).
* Капацитети са становишта: степена организационих и управљачких способности предлагача пројекта; неопходних ресурса за реализацију пројекта; стручних и професионалних референци предлагача пројекта, које одговарају предложеним циљевима и активностима пројекта.
* Буџет и оправданост трошкова са становишта: прецизности и разрађености буџета пројекта, који показује усклађеност предвиђеног трошка са пројектним активностима; економске оправданости предлога буџета у односу на циљ и пројектне активности.

*2) Мера пружања веће гаранције привржености професионалним и етичким медијским стандардима, а посебно се оцењује:*

* Да ли су учеснику конкурса изречене мере од стране државних органа, регулаторних тела или тела саморегулације у последњих годину дана, због кршења професионалних и етичких стандарда (податке прибавља стручна служба од Регулаторног тела за електронске медије, за електронске медије, а од Савета за штампу, за штампане и онлајн медије).
* Доказ о томе да су након изрицања казни или мера предузете активности које гарантују да се сличан случај неће поновити.

Ближи критеријуми су:

* унапређење и промоција медијског и новинарског професионализма, новинарске аутономије и саморегулације;
* подизање свести јавности о значају медијских слобода, медијског плурализма и безбедног рада медијских радника;
* јачање стручних капацитета медијских посленика (новинара, менаџера, истраживача, стручњака из области медијског права и сл.);
* упознавање јавности са развојем и новим достигнућима у медијском сектору;
* економски положај новинара
* истраживања и анализе о стању у медијској области и
* унапређење медијске писмености

Поред наведених тема учесници Конкурса могли су да предложе и друге теме којима се унапређује јавни интерес у области јавног информисања

**3. Финансијски аспекти конкурса**

За реализацију Конкурса, у буџету Министарства културе и информисања опредељено је 22.000.000,00 динара.

Министарство је, на предлог учесника, суфинансирало пројекте у износу који не прелази 80% вредности пројекта. Најмањи износ средстава који је могао бити одобрен по пројекту износио је 400.000,00 динара, а највећи 2.000.000,00 динара.

**4. Пријављени пројекти**

На конкурс је пријављен 91 пројекат, од којих је један корисник одустао од учешћа на конкурсу, тако да је Комисија разматрала 90 пројеката.

**5. Одлучивање о пристиглим пројектима**

Одлучивање о пристиглим пројектима врши се у транспарентном поступку чија је суштина да држава без дискриминације, суфинансира пројекте који су у складу са јавним интересом. Одлуку о расподели средстава са образложењем доноси министар, на основу Предлога стручне комисије са образложењем.

**5.1. Улога стручне комисије**

Оцену пројеката поднетих на конкурс, као и предлог о расподели средстава са образложењем доноси стручна комисија коју решењем именује министар. У питању је тело које, између осталог, процењује у којој мери су предложене пројектне активности подобне да остваре јавни интерес у области јавног информисања и на тај начин помаже министру у доношењу одлуке о расподели средстава.

Већина чланова Комисије именована је из категорије независних медијских стручњака, након што је Министарство у оквиру јавног позива за расписивање Конкурса позвало новинарска и медијска удружења, као и медијске стручњаке да доставе предлог за чланове комисије и њихове биографије.

Решењем министра формирана је стручна Kомисија у следећем саставу:

- Мирослав Живковић, председник Комисије

- Данијела Јанков, члан Комисије

- Виолета Кецман, члан Комисије

- Злата Куреш, члан Комисије

- Лидија Обрадовић, члан Комисије

- Маја Миленковић, секретар Комисије

Комисија је размотрила све пројекте и дала образложење за њихово прихватање или неприхватање.

**6. Подржани пројекти**

**6.1. Број подржаних пројеката**

Од разматраних 90, Комисија је предложила суфинансирање 42 пројекта. Министарство је све пројекте подржало износима које је Комисија предложила. Најмањи одобрени износ за суфинансирање пројекта износио је 400.000,00 динара, а највећи 1.200.000,00 динара.

**II Извештаји корисника**

Корисници средстава у обавези су да Министарству доставе наративни и финансијски извештај о реализацији пројекта у складу са Законом и закљученим уговором. Уз извештај корисници достављају и доказ о реализацији пројекта. Уколико корисник не достави наративни и финансијски извештај о реализацији пројекта у року и у прописаној форми, Министарство му упућује захтев за повраћај средстава.

**1. Испуњеност рокова и форма извештаја**

Корисници средства су испунили уговорну обавезу, тако што су Министарству доставили наративни и финансијски извештај о реализацији пројекта у прописаној форми.

Висока школа за комуникације није доставила извештај за пројекат „Веродостојност у медијима: од лажне вести до спина“

**2. Финансијски део извештаја**

Корисници су доставили оверен и потписан финансијски извештај на Образцу 2.

**3. Реализација пројеката**

Теме којима су се апликанти бавили су релевантне у односу на опште циљеве Конкурса. Акценат је био на едукацији новинара и професионализацији медија, али и конференцијама и стручним скуповима. Циљ едукативних радионица био је повећање капацитета медија за извештавање о одређеним темама и на унапређивању знања и вештина медијских ствараоца за производњу медијских садржаја. Већина пројеката састојала се из две или више активности како би крајњи резултат био професионализација медија.

Реализовани су следећи пројекти:

|  |  |
| --- | --- |
| 1. BUSINESS INFO GROUP d.o.o., Унапређење извештавања, истраживања, разумљивог писања и општих професионалних стандарда у економском новинарству | |
| Вредност пројекта | 739.000,00 динара |
| Одобрени износ од МКИ | 400.000,00 динара |
| Област | Економско новинарство |
| Циљна група | Млади новинари и студенти |
| Опис пројектних активности | Business info group d.o.o. се већ трећу годину за редом бави реализовањем курса економског новинарства намењеног млади новинарима који се већ баве или желе да се баве економским новинарством, као и студентима заинтересованим за ову тему. Теме које су обрађене су: Десет заповести економског новинарства, како да текстови не буду досадни, шта треба да читају економски новинари, „факт чекинг“ у економском новинарству, како компанијски ПР и политички спин претворити у економску вест, како досадну тему претворити у атрактиван ТВ прилог, стандарди светских медија, како се налазе и читају отворене базе и како се подаци из њих користе у текстовима. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 2. УДРУЖЕЊЕ НОВИНАРА СРБИЈЕ, Конференција о економском положају, друштвеном статусу и радним правима новинара и медијских радника у Србији и региону | |
| Вредност пројекта | 972.828,48 динара |
| Одобрени износ од МКИ | 700.000,00 динара |
| Област | Друштвено-економском статусу новинара у Србији |
| Циљна група | Новинари, медијски радници, медијске организације, синдикати, ресорна министарства, стручна и шира јавности. |
| Опис пројектних активности | Пројекат се састојао од две активности: истраживања и организовања регионалне конференције о радним правима, економском и друштвеном положају новинара. Намера је била да се од новинарских удружења и синдиката у земљи, региону и ЕУ добију подаци о броју медијских радника, њиховом радном статусу, просечној плати, постојању колективног гранског уговора и пожељности новинарске професије у земљи. Регионална конференција је због епидемиолошке ситуације огранизована преко Зум платформе. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 3. ПРЕДУЗЕЋЕ ЗА ИСТРАЖИВАЊЕ, АНАЛИЗЕ И КОНСАЛТИНГ THINK DOO, Медији у приватном и јавном власништву – права и одговорности | |
| Вредност пројекта | 500.314,00 динара |
| Одобрени износ од МКИ | 400.000,00 динара |
| Област | Поштовање професионалних стандарда |
| Циљна група | Медијска и новинарска удружења, студенти новинарства, представници државних органа који се баве доношењем медијских прописа |
| Опис пројектних активности | Значај пројекта огледа се у дефинисању проблема одржања професионалних стандарда у новинарству, као и начина за њихово превазилажење. Истиче се да Србија, као ни друге мање земље у транзицији, не може да некритички преписује искуства из развијених демократија које имају неупоредиво сређенији систем у јасном дефинисању јавног и приватног интереса. Циљ пројекта је подизање свести о професионалним и етичким правима и обавезама запослених у медијима, а пре свега новинара. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 4. КЛИО ПРИВАТНО ПРЕДУЗЕЋЕ ЗА ИЗДАВАЧКУ ДЕЛАТНОСТ, СПОЉНУ И УНУТРАЊУ ТРГОВИНУ И АГЕНЦИЈСКО ПОСЛОВАЊЕ ДОО БЕОГРАД, Јавни сервис – Наслеђе и будућност | |
| Вредност пројекта | 1.220.381,36 динара |
| Одобрени износ од МКИ | 600.000,00 динара |
| Област | Јавни медијски сервис |
| Циљна група | Новинари, уредници и менаџери у медијима |
| Опис пројектних активности | Основни циљ пројекта је упознавање новинара и медијских професионалаца са резултатима најновијих истраживања о функционисању јавних сервиса у Србији и региону и поверењу грађана у њих. Кључна активност пројекта била је дводневна конференција „Јавни сервис – наслеђе и будућност“, на којој је учествовало 20 стручњака из земље и региона. Будући да је одржана у условима пандемије изазване вирусом Ковид 19, програм конференције реализован је у хибридном формату: програм уживо одвијао се у Коларчевој задужбини, а поједини учесници су се укључивали посредством Зум апликације. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 5. УДРУЖЕЊЕ ЕУТОПИЈА, Међународна конференција „Заштита новинарских извора и узбуњивача“ | |
| Вредност пројекта |  |
| Одобрени износ од МКИ |  |
| Област |  |
| Циљна група |  |
| Опис пројектних активности | Корисник у условима пандемије није био у могућности да реализује пројекат па је вратио средства. Достављен је доказ о повраћају средстава у буџет на дан 07.07.2021. године. |
| Назнака да је МКИ суфинансијер |  |
| Достављен финансијски извештај |  |

|  |  |
| --- | --- |
| 6. БРАФ АГЕНЦИЈА ЗА УСЛУГЕ, РЕКЛАМЕ И ПРОПАГАНДУ, ПРЕДРАГ ФИЛИПОВИЋ ПР, Трећи медијски форум: „Др Марко Младеновић“ | |
| Вредност пројекта | 1.659.000,00 динара |
| Одобрени износ од МКИ | 1.200.000,00 динара |
| Област | Извештавање медија о демографским проблемима |
| Циљна група | Новинари регионалних и локалних медија |
| Опис пројектних активности | Пројекат се бави дефинисањем и јачањем улоге регионалних и локалних медија у борби против депопулације, као и едукацијом новинара за извештавање о овој теми. С обзиром на постојање негативног природног прираштаја и све већег одлива становништва из земље истиче се важност улоге медија у фокусирању друштвене пажње на овај проблем. Правилна и прецизна информисаност и упућеност новинара у демографску тематику, неопходни су као полазиште позитивних промена. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 7. ЦЕНТАР ЗА МЕДИЈСКУ ТРАНСПАРЕНТНОСТ И ДРУШТВЕНУ ОДГОВОРНОСТ, Медијски форум награда „Слађана Вељковић“ | |
| Вредност пројекта | 540.000,00 динара |
| Одобрени износ од МКИ | 400.000,00 динара |
| Област | Афирмација репортаже |
| Циљна група | Новинари и студенти |
| Опис пројектних активности | Циљ пројекта је унапређивање професионалних и етичких стандарда кроз промоцију репортажног извештавања. Дискусија је била посвећена репортажи некада и сада. Идеја је да се мобилно новинарство замени репортажним, бар у оном делу где брзина пласирања информација нема примат у односу на квалитет новинарског прилога. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 8. МИЛОШ ИВАНОВИЋ ПР ИНТЕРНЕТ ПОРТАЛ ТОП НОВОСТИ, Унапређење професионалног новинарства у Топличком округу | |
| Вредност пројекта | 500.100,00 динара |
| Одобрени износ од МКИ | 400.000,00 динара |
| Област | Истраживачко новинарство |
| Циљна група | Новинари и грађани Топличког округа |
| Опис пројектних активности | Сврха пројекта је унапређење капацитета новинара да на професионалан начин, користећи методе истраживачког новинарства, информишу све заинтересоване стране о актуелним проблемима уместо да само преносе званична обавештења. У оквиру пројекта одржана су два семинара у општинама Топличког округа на којима су реномирани новинари упознали локалне новинаре, посебно младе, са методама истраживачког и професионалног новинарства. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 9. ЦЕНТАР ЗА ОДРЖИВЕ ЗАЈЕДНИЦЕ, Отвореним подацима до квалитетнијег пројектног суфинансирања медијских садржаја | |
| Вредност пројекта | 834.718,16 динара |
| Одобрени износ од МКИ | 400.000,00 динара |
| Област | Транспарентност пројектног суфинансирања медија |
| Циљна група | Државни органи, покрајински и локални |
| Опис пројектних активности | Пројекат је имао за циљ унапређење стандарда јавних услуга у области јавног информисања кроз развој отворене базе података о конкурсном суфинансирању медија у Србији, као и усвајање отворенијих метода извештавања и развијање културе одговорности у медијском простору. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 10. УДРУЖЕЊЕ ГРАЂАНА „Journalistic plan“ НОВИ ПАЗАР, Унапређење професионалних и етичких стандарда при извештавању из мултиетничких средина | |
| Вредност пројекта | 595.000,00 динара |
| Одобрени износ од МКИ | 400.000,00 динара |
| Област | Извештавање из мултиетничких средина |
| Циљна група | Новинари из општина југозападне Србије |
| Опис пројектних активности | Семинар и трибина организовани у оквиру овог пројекта били су посвећени извештавању из мултиетничких средина. Циљ је био подизање нивоа професионалности и етике у извештавању, нарочито у ситуацијама међуетничких конфликата када је улога медија у смислу смиривања ситуације изузетно важна. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 11. СИНДИКАТ НОВИНАРА СРБИЈЕ, Студија о архивској грађи у некадашњим јавним медијским предузећима | |
| Вредност пројекта | 505.413,00 динара |
| Одобрени износ од МКИ | 400.000,00 динара |
| Област | Дигитализација архивске грађе локалних медија |
| Циљна група | Медијски радници, новинарска и медијска удружења и представници надлежних институција. |
| Опис пројектних активности | Циљ пројекта је био да се кроз истраживање прикупе подаци и сачини студија о количини архивске грађе у некадашњим јавним медијским предузећима чији су оснивачи биле локалне самоуправе, као вредној историјској и културној баштини коју треба дигитализовати и сачувати. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 12. НЕЗАВИСНО УДРУЖЕЊЕ НОВИНАРА СРБИЈЕ, Слобода медија и радна права медијских професионалаца | |
| Вредност пројекта | 861.470,00 динара |
| Одобрени износ од МКИ | 700.000,00 динара |
| Област | Социјални и друштвени положај медијских радника |
| Циљна група | Новинари и медијски радници који су чланови НУНС-а |
| Опис пројектних активности | Пројекат је имао за циљ да стручној медијској и општој јавности приближи проблеме са којима се суочавају медијски радници у обављању свог посла и да се покрене питање побољшања њиховог социјалног и друштвеног положаја. Услед пандемије вируса Ковид 19, одустало се од првобитне идеје организовања јавног догађаја са смањеним бројем учесника. Уместо тога одржане су три радионице за оснаживање новинара о раднимим правима, вебинар за 16 полазника и истраживање о познавању радних права у Србији, са посебним освртом на питање како услови рада медијских професионалаца утичу на квалитет јавног информисања и како се прекаризација рада користи као механизам за контролу медијског садржаја и притисак на слободу медија. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 13. УДРУЖЕЊЕ НОВИНАРА ВОЈВОДИНЕ, Петнаести ТВ фестивал минијатура PRESS витез | |
| Вредност пројекта | 503.002,74 динара |
| Одобрени износ од МКИ | 400.000,00 динара |
| Област | Фестивал ТВ минијатура |
| Циљна група | Медијски ТВ радници, ТВ куће и јавно мњење |
| Опис пројектних активности | Фестивал Прес витез традиционално промовише високе стандарде у новинарској, монтажерској, сниматељској, редитељској и сценаристичкој професији, пружајући друштвено признање и материјалне награде најбољима. Намера је да се новинари подстакну да производе квалитетне, некомерцијалне садржаје. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 14. COLOR MEDIA COMMUNICATIONS DOO PETROVARADIN, DIGITAL 2020. – Регионална конференција о трендовима, телекомуникацијама и медијима (стручни скуп) | |
| Вредност пројекта | 1.441.671,48 динара |
| Одобрени износ од МКИ | 500.000,00 динара |
| Област | Дигитализација медија |
| Циљна група | Професионалци из области телекомуникација, стручно и јавно мњење |
| Опис пројектних активности | Циљ пројекта је био да се одабраној циљној групи приближе нови појмови и могућности дигитализације, телекомуникација, интернета, портала и других медија. Од пројекта се очекује да утиче пре свега на подизање свести о важности информисања и едукације друштва о присуству и примени дигитализације у свакодневном животу. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 15. УДРУЖЕЊЕ СПОРТСКИХ НОВИНАРА БЕОГРАДА, Међународна конференција „Медији, спорт и насиље“ улога медија у спречавању насиља у спорту | |
| Вредност пројекта | 1.252.000,00 динара |
| Одобрени износ од МКИ | 1.000.000,00 динара |
| Област | Утицај медија на спречавање насиља у спорту |
| Циљна група | Новинари и спортски радници |
| Опис пројектних активности | Пројекат се бави улогом медија у спречавању насиља у спорту. Конференција је реализована у комбинованом облику, са учесницима присутним у сали и путем дигиталне платформе. Проблем насиља у спорту сагледан је из више углова, а упућени су и адекватни предлози за решавање проблема кроз усвојене закључке. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 16. ДРУШТВО НОВИНАРА ВОЈВОДИНЕ, Међунродни научно-стручни скуп „Новинарство и медији“ | |
| Вредност пројекта | 1.437.500,00 динара |
| Одобрени износ од МКИ | 750.000,00 динара |
| Област | Слобода медија и извештавање у време пандемије |
| Циљна група | Стручна и научна јавност |
| Опис пројектних активности | Циљ пројекта је био да се Србија на светској медијској мапи позиционира као држава у којој је слобода медија на врло високом нивоу. Конференција је у неколико наврата одлагана због епидемије вируса Ковид 19, али је ипак одржана путем ЗУМ апликације уз непосредно присуство ограниченог броја учесника. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 17. УДРУЖЕЊЕ ШУМАДИЈСКИ ЦЕНТАР ЗА ГРАЂАНСКИ АКТИВИЗАМ „РЕС ПУБЛИКА“, За професионалне новинаре у дигитално доба – радионице за едукацију на стручним, научним и пригодним скуповима, као и унапређивања професионалних и етичких стандарда у области јавног информисања у 2020. години | |
| Вредност пројекта | 521.600,00 динара |
| Одобрени износ од МКИ | 400.000,00 динара |
| Област | Унапређење дигиталних знања и вештина новинара |
| Циљна група | Новинари и други медијски радници |
| Опис пројектних активности | Пројекат је био усмерен на унапређење дигиталних знања и вештина новинара и других медијских радника кроз организацију радионица и менторску подршку, а циљ је допринос одрживости локалних и регионалних медија кроз унапређење дигиталних компетенција запослених у медијима. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 18. ЦЕНТАР ЗА КУЛТУРУ, ЕДУКАЦИЈУ И МЕДИЈЕ „АКАДЕМАЦ“ СРЕМСКИ КАРЛОВЦИ, Утицај традиционалних и дигиталних медија на промоцију и одрживи развој културне баштине | |
| Вредност пројекта | 496.896,71 динара |
| Одобрени износ од МКИ | 400.000,00 динара |
| Област | Утицај медија на промоцију и развој културне баштине |
| Циљна група | Медијски радници, студенти и шира јавност |
| Опис пројектних активности | Циљ конференције је био да на једном месту окупи медијске експерте и стручњаке за заштиту и ревитализацију културног наслеђа, како би се пажња јавности усмерила на потребу очувања и промоцију материјалне и нематеријалне култруне баштине. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 19. НОВОСАДСКА НОВИНАРСКА ШКОЛА, Унапређење медијског извештавања о екстремизму | |
| Вредност пројекта | 1.235.229,00 динара |
| Одобрени износ од МКИ | 400.000,00 динара |
| Област | Медијско извештавање о екстремизму и тероризму |
| Циљна група | Медијски стручњаци у области извештавања о екстремизму и тероризму, невладине организације које се баве медијима и представници одређених државних институција. |
| Опис пројектних активности | Тема пројекта је медијско извештавање о насилном екстремизму и тероризму, као и истраживање на који начин се медији могу користити као средство за ширење опасних идеологија које потенцијално могу довести до сукоба међу различитим друштвеним групама.  Услед новонастале ситуације са пандемијом, средства намењена за одржавање конференције преусмерена су на израду публикације „Говор мржње и стереотипизација у традиционалним и новим медијима“ која је објављена на сајту Новосадске новинарске школе. Циљ публикације је подизање свести грађана и медијских актера о лошим последицама неадекватног извештавања о екстремизму и тероризму. |
| Објаве | Публикација „Говор мржње и стереотипизација у традиционалним и новим медијима“ која је објављена на сајту Новосадске новинарске школе. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 20. ЛЕСКОВАЧКИ КРУГ, ЕТИКА МЕДИЈСКЕ ОДГОВОРНОСТИ! Унапређење и промоција медијског и новинарског професионализма, новинарске аутономије и саморегулације кроз развој медијске саморегулације у оквиру појединачних медија са подручја Јабланичког и Пчињског округа | |
| Вредност пројекта | 520.000,00 динара |
| Одобрени износ од МКИ | 400.000,00 динара |
| Област | Саморегулација локалних медија |
| Циљна група | Издавачи/власници, новинари и уредници медија са подручја Јабланичког и Пчињског округа |
| Опис пројектних активности | Тема пројекта је унапређење и промоција медијског и новинарског професионализма, новинарске аутономије и саморегулације. Посебан акценат био је на медијској саморегулацији као заједничком напору медијских професионалаца на успостављању добровољних смерница за рад медија и поштовању истих. Сврха је јачање поверења јавности у локалне медије и развој демократске културе. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 21. ARIADNE, Стручни скуп: „Ми имамо глас“ | |
| Вредност пројекта | 500.000,00 динара |
| Одобрени износ од МКИ | 400.000,00 динара |
| Област | Извештавање о родно заснованом насиљу |
| Циљна група | Новинари, уредници медија |
| Опис пројектних активности | Тема пројекта су изазови са којима се суочавају новинари и уредници приликом извештавања о насиљу над женама и начини приступа овом проблему. Посебан акценат стављен је на родно осетљиво извештавање са циљем промене свести и перцепције насиља, као и на подизање професионалних стандарда медијских радника ради превенције и сузбијања насиља над женама. У том циљу одржан је стручни скуп подељен у четири сесије: „Шта је насиље над женама?“; „Стереотипи и чињенице о насиљу над женама“; „Изазови и могућности у извештавању о насиљу над женама“ и „Улога медијских радника – новинара и уредника у извештавању“. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 22. „ЦЕНТАР ЗА РАЗВОЈ ЛОКАЛНИХ МЕДИЈА“, „Квалитетан медијски садржај – пут ка одрживости и публици“ три стручна семинара за унапређење јавног и пословног деловања локалних медија | |
| Вредност пројекта | 458.997,00 динара |
| Одобрени износ од МКИ | 400.000,00 динара |
| Област | Унапређење јавног, професионалног и пословног деловања локалних медија |
| Циљна група | Медијски професионалци, уредници, власници медија, новинари и локални медији. |
| Опис пројектних активности | Сврха пројекта је била да кроз едукацију и практичан рад представници локалних медија побољшају планирање, боље организују и модернизују продукцију уз помоћ нових дигиталних технологија, апликација и алата за продукцију квалитетног медијског садржаја, што представља пут ка одрживости медија. Пројекат је реализован кроз два стручна семинара са по три радионице, од којих је један одржан уживо, а други онлајн. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 23. ПРЕДУЗЕЋЕ ЗА РЕКЛАМНЕ УСЛУГЕ, МЕДИЈЕ И ОДНОСЕ СА ЈАВНОШЋУ ПРЕСЕНТИНГ МЕДИА ДОО, СМЕДЕРЕВО, „Зашто млади неће у новинарство – хоће ли професија преживети на локалу“ округли сто и медијска учионица | |
| Вредност пројекта | 507.000,00 динара |
| Одобрени износ од МКИ | 400.000,00 динара |
| Област | Унапређење професионалних капацитета младих новинара |
| Циљна група | Новинари и менаџери локалних медија |
| Опис пројектних активности | Пројекат се бави изналажењем начина и метода задржавања млађих кадрова у локалним медијима у Браничевском округу, где је изражен недостатак интересовања младих за ову професију. Такође, акценат се ставља и на унапређење професионалних стандарда новинара, како млађих тако и старијих. У оквиру пројекта одржана је једна радионица коју је похађало 20 локалних новинара и менаџера из једанаест градова Србије. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 24. ВИСОКА ШКОЛА ЗА КОМУНИКАЦИЈЕ, Веродостојност у медијима: од лажне вести до спина | |
| Вредност пројекта |  |
| Одобрени износ од МКИ | 400.000,00 динара |
| Област |  |
| Циљна група |  |
| Опис пројектних активности | Корисник није доставио наративни и финансијски извештај. |
| Назнака да је МКИ суфинансијер |  |
| Достављен финансијски извештај |  |

|  |  |
| --- | --- |
| 25. УДРУЖЕЊЕ “ФОРУМ ЖЕНА ПРИЈЕПОЉА“, Родно сензитивно извештавање медија | |
| Вредност пројекта | 855.000,00 динара |
| Одобрени износ од МКИ | 400.000,00 динара |
| Област | Извештавање о родно осетљивим темама |
| Циљна група | Новинари локалних медија, удружења новинара, НВО које се баве родном равноправношћу и шира јавност |
| Опис пројектних активности | Општи циљ пројекта је унапређење медијског и новинарског професионализма и подизање медијске писмености новинара локалних медија, у циљу сузбијања родних стереотипа и сензационализма у извештавању. У оквиру пројекта организован је дводневни семинар за новинаре из редакција чланица Локал преса. На семинару је учествовало 18 заинтересованих из 12 медија и две невладине организације из осам градова Србије. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 26. ЦЕНТАР ЗА ИСТРАЖИВАЧКО НОВИНАРСТВО КРУШЕВАЦ – ЦИНК, Јачање капацитета локалних медија за извештавање о Ромима и Ромкињама | |
| Вредност пројекта | 572.000,00 динара |
| Одобрени износ од МКИ | 450.000,00 динара |
| Област | Извештавање о ромској популацији |
| Циљна група | Уредници и новинари локалних медија у централној Србији који извештавају о Ромима и проблемима ромских заједница |
| Опис пројектних активности | Циљ пројекта је јачање стручних капацитета и етичких стандарда новинара локалних медија за извештавање о Ромима и проблемима ромске заједнице. У оквиру пројекта је одржан стручни скуп на ком су учествовали представници више од 20 медија и организација цивилног друштва. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 27. РАДИО ТЕЛЕВИЗИЈА ВРАЊЕ ДОО ВРАЊЕ, Наше зреле године | |
| Вредност пројекта | 625.100,00 динара |
| Одобрени износ од МКИ | 500.000,00 динара |
| Област | Обележавање јубилеја РТВ Врање |
| Циљна група | Запослени у Радио-телевизији Врање и грађани Пчињског округа |
| Опис пројектних активности | Циљ пројекта био је да се кроз обележавање великог јубилеја: 40 година Радио Врања, 25 година ТВ Врања и 10 година постојања портала промовише медијски и новинарски професионализам кроз медијске садржаје. Уместо првобитно планираног стручног скупа, а услед ситуације изазване пандемијом вируса Ковид 19, РТВ Врање је произвела промо филм о свом развоју током протеклих 40 година. У склопу пројекта реализована је и емисија „Велико хвала“ поводом уручења Повеље захвалности свим пословним пријатељима ове установе. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 28. ДРУШТВО СА ОГРАНИЧЕНОМ ОДГОВОРНОШЋУ ЗА МЕДИЈЕ И КОНСАЛТИНГ MEDIA TEAM LEADER CK – Стручне радионице: „Извештавање о маргинализованим групама у локалним медијима“ | |
| Вредност пројекта | 515.207,58 динара |
| Одобрени износ од МКИ | 400.000,00 динара |
| Област | Извештавање о маргинализованим групама |
| Циљна група | Новинари и остали медијски радници; представници маргинализованих група |
| Опис пројектних активности | Сврха пројекта је унапређење професионалних и етичких стандарда локалних медија у извештавању о маргинализованим групама. Акценат је стављен на потребу подизања кадровских капацитета локалних медија за извештавање о овој теми, развијање сарадње надлежних органа и институција у области заштите права маргинализованих група, али и унапређење свести целог друштва о овим питањима. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 29. ПОСЛОВНО УДРУЖЕЊЕ АСОЦИЈАЦИЈЕ ЛОКАЛНИХ И НЕЗАВИСНИХ МЕДИЈА „ЛОКАЛ ПРЕС“, Квалитетно информисање на локалу и одрживи локални медији | |
| Вредност пројекта | 563.380,00 динара |
| Одобрени износ од МКИ | 400.000,00 динара |
| Област | Унапређење јавног, професионалног и пословног деловања локалних медија |
| Циљна група | Новинари и менаџери локалних медија |
| Опис пројектних активности | Тема пројекта је унапређење медијског и новинарског професионализма у локалним медијима, кроз реализацију две дводневне тематске радионице на којима је учествовало 20 полазника из локалних медија. Радионице су биле тематски везане за:  -истраживачко новинарство  -интернет маркетинг и оглашавање на друштвеним мрежама. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 30. ПРЕДУЗЕЋЕ ЗА ПРОИЗВОДЊУ И ДИСТРИБУЦИЈУ РТВ ПРОГРАМА, ТРГОВИНУ И УСЛУГЕ ТВ АПАТИН ДОО, Јубиларни медијски стручни скуп: 25. ИНТЕРФЕР 2020. Интернационални фестивал репортаже и медија | |
| Вредност пројекта | 1.450.000,00 динара |
| Одобрени износ од МКИ | 1.000.000,00 динара |
| Област | Афирмација репортаже |
| Циљна група | Новинари, новинарска удружења, стручна и шира јавност |
| Опис пројектних активности | Циљ пројекта био је подизање стандарда новинарске професије кроз презентацију најбољих годишњих остварења у пет жанровских категорија (телевизија, радио, новине, фотографија и друштвена акција) и награђивање радова и аутора. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 31. УДРУЖЕЊЕ ГРАЂАНА НВО „Ужицемедиа“ и портал, Локално, а професионално Етика, кодекс, писменост у локалним медијима | |
| Вредност пројекта | 515.000,00 динара |
| Одобрени износ од МКИ | 400.000,00 динара |
| Област | Унапређење медијског и новинарског професионализма |
| Циљна група | Запослени у локалним медијима и грађани Златиборског округа |
| Опис пројектних активности | Циљ пројекта је очување поверења у истинитост и проверљивост информација које пружају локални медији, као и охрабривање младих људи у онлајн медијима да се држе правила заната без обзира на тешкоће са којима се суочавају. У оквиру пројекта настало је више текстова и интервјуа са новинарима који раде у локалним срединама из Златиборског округа и представницима новинарских удружења НУНС, УНС и Локал преса. |
| Објаве | Текстови су објављени на порталу www.uzicemedia.rs |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 32. НОВИНСКО ИЗДАВАЧКО ПРИВРЕДНО ДРУШТВО „РЕЧ НАРОДА“ АД ПОЖАРЕВАЦ, Оснаживање за извештавање о наркоманији међу адолесцентима | |
| Вредност пројекта | 539.500,00 динара |
| Одобрени износ од МКИ | 400.000,00 динара |
| Област | Извештавање о злоупотреби наркотика |
| Циљна група | Новинари из Браничевског округа |
| Опис пројектних активности | Сврха пројекта је да се допринесе јачању капацитета медија и професионалних и етичких стандарда медијских радника на територији Браничевског округа за извештавање о наркоманији међу адолесцентима која је у драстичном порасту. Циљ пројекта је да се укаже на озбиљност проблема наркоманије као појаве међу младима и да се разбију табуи о болестима зависности и рехабилитацији. Пројекат је реализован кроз једнодневни стручни скуп, у форми округлог стола, као дијалог између новинара и стручњака – институционално одговорнх лица. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 33. ОРГАНИЗАЦИЈА ЗА РАЗВОЈ И ДЕМОКРАТИЈУ БУЈАНОВАЦ – ИНФОАКТИВИСТ, Унапређење стандарда новинара из општина Бујановац, Прешево, Врањска Бања, Владичин Хан, Сурдулица, Медвеђа и Трговиште кроз унапређење извештавања о насиљу над женама | |
| Вредност пројекта | 645.000,00 динара |
| Одобрени износ од МКИ | 400.000,00 динара |
| Област | Извештавање медија о родном насиљу |
| Циљна група | Новинари и уредници медија у Пчињском округу |
| Опис пројектних активности | Циљ пројекта је да се креирају нови модели комуникације између институција, медија и невладиног сектора у чијем фокусу је борба против насиља, ради унапређења стадарда професионалног извештавања о насиљу над женама. У оквиру пројекта одржано је осам радионица којима је присуствовао 81 учесник. Семинари су организовани у Бујановцу и Владичином Хану. Као резултат пројекта настао је и Приручник за медијско извештавање о родном насиљу. |
| Објаве | Приручник за медије |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 34. НЕЗАВИСНО ДРУШТВО НОВИНАРА ВОЈВОДИНЕ (НДНВ), Стручна конференција и истраживање – унапређивање система јавног информисања на језицима националних мањина у светлу избора и постизборних активности | |
| Вредност пројекта | 752.000,00 динара |
| Одобрени износ од МКИ | 600.000,00 динара |
| Област | Информисање медија на језицима националних мањина у Војводини |
| Циљна група | Новинари и уредници медија на језицима националних мањина |
| Опис пројектних активности | Циљ пројекта је био анализа извештавања медија на језицима националних мањина у Војводини о парламентарним изборима 2020. године, али и о покрајинским и локалним изборима који су одржани у исто време. Урађене су детаљне квантитативно-квалитативне анализе садржаја о изборима објављене у медијима, након којих је требало да се одржи и стручни скуп. Услед ванредних околности изазваних пандемијом вируса Ковид 19 стручни скуп је одржан онлајн. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 35. АСОЦИЈАЦИЈА МЕДИЈА, Улога медија у заштити интелектуалне својине | |
| Вредност пројекта | 865.507,11 динара |
| Одобрени износ од МКИ | 600.000,00 динара |
| Област | Заштита интелектуалне својине у медијима |
| Циљна група | Медијске компаније и организације |
| Опис пројектних активности | Циљ овог пројекта је да се утврди у којој мери су медији упознати са заштитом интелектуалне својине и релевантним прописима који уређују област ауторског и сродних права, као и да се медијским радницима приближи проблематика заштите интелектуалне својине и понуди јасна и једноставна информација о томе како да свакодневни рад ускладе са захтевима које намеће Закон о ауторском и сродним правима. Пројекат је реализован кроз различита истраживања након којих је одржана и онлајн дебата, на основу које је издата и публикација под називом „Улога медија у заштити ауторског и сродних права“. |
| Објаве | Публикација под називом „Улога медија у заштити ауторског и сродних права“. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 36. ДРУШТВО ЗА НОВИНСКО ИЗДАВАЧКУ ДЕЛАТНОСТ ДАН ГРАФ ДОО, Како медији извештавају о позоришној уметности и њеним актерима? | |
| Вредност пројекта | 605.000,00 динара |
| Одобрени износ од МКИ | 400.000,00 динара |
| Област | Извештавање о позоришној уметности |
| Циљна група | Медији са националном покривеношћу, културна јавност Србије, позоришни делатници и шира јавност |
| Опис пројектних активности | Пројекат обухвата анализе извештавања штампе и јутарњих програма телевизија са националном покривеношћу о томе колико су заступљене теме и актери из области позоришне уметности. Сврха пројекта је подизање професионалних стандарда у извештавању и подстицање референтних медија да посвете више простора позоришној уметности и њеним актерима. Пројекат је реализован кроз пет формата: тромесечни мониторинг извештавања, анализа мониторинга, конференција за новинаре о резултатима мониторинга, округли сто са препорукама и публикација у листу „Данас“. |
| Објаве | Публикација у листу „Данас“ |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 37. ХЕРОР МЕДИА ПОНТ ДОО НОВИ САД, Четврта европска конференција посвећена мањинским и локалним медијима „Будућност комуникација“. | |
| Вредност пројекта | 1.470.000,00 динара |
| Одобрени износ од МКИ | 600.000,00 динара |
| Област | Извештавање медија на језицима националних мањина |
| Циљна група | Мањински и локални медији |
| Опис пројектних активности | Циљ пројекта је унапређење информисања мањинских заједница и интеркултурног дијалога и сарадње мањинских медија у Европи. Један од циљева овог пројекта је и приближавање теме конференције младима кроз њихово учешће у дијалогу. Пројекат је реализован кроз одржавање видео панела. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 38. АКАДЕМСКА ИНИЦИЈАТИВА „ФОРУМ 10“, Јачање капацитета медија у разумевању и извештавању о насилном екстремизму и радикализацији који воде ка тероризму | |
| Вредност пројекта | 506.039,00 динара |
| Одобрени износ од МКИ | 400.000,00 динара |
| Област | Извештавање медија о насилном екстремизму и радикализму |
| Циљна група | Новинари из југозападне Србије |
| Опис пројектних активности | Тема пројекта је превенција и супротстављање насилном екстремизму и радикализацији који воде ка тероризму, кроз организовање дводневне обуке за новинаре. Циљ ових активности је да се кроз обуку јачају капацитети новинара у разумевању извештавања о овим нежељеним појавама, које су од стране надлежних институција препознате као „актуелни безбедносни феномени“ који воде ка тероризму. У оквиру пројекта организована су два догађаја: једнодневна конференција и обука преко интернет платформе Зум. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 39. НОВИНСКО-ИЗДАВАЧКО ПРИВРЕДНО ДРУШТВО „СРЕМСКЕ НОВИНЕ“ ДОО СРЕМСКА МИТРОВИЦА, „Куда смо пошли и докле смо стигли“ | |
| Вредност пројекта | 632.000,00 динара |
| Одобрени износ од МКИ | 400.000,00 динара |
| Област | Обележавање јубилеја Сремских новина |
| Циљна група | Запослени у Сремским новинама |
| Опис пројектних активности | Тема пројекта је обележавање јубилеја, шест деценија постојања и рада „Сремских новина“, кроз организовање стручне конференције посвећене улози и домету локалних медија и њихових новинара у систему јавног информисања, као и издавање нарочите публикације, темата, у виду додатка основном издању „Сремских новина“ на исту тему. |
| Објаве | Додатак у „Сремским новинама“ |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 40. УДРУЖЕЊЕ СТАНИЦА „РАБ“ СРБИЈА, Јутарњи програм на радију – зашто је најважније и како га уредити | |
| Вредност пројекта | 1.000.000,00 динара |
| Одобрени износ од МКИ | 800.000,00 динара |
| Област | Унапређење стандарда радијских формата |
| Циљна група | Медијски радници и радио станице, чланице удружења радио станица „РАБ Србија“ |
| Опис пројектних активности | Овај пројекат представља тематски наставак пројеката из претходних године који је РАБ Србија реализовао са циљем да се представе предности радијског оглашавања и значај радија као средства информисања. Посебно је наглашен значај јутарњег програма као најважнијег и најслушанијег дела радијског програма. У циљу реализације пројекта одржане су две дводневне обуке за укупно 20 полазника. |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 41. САВЕТ ЗА ШТАМПУ, Поштовања Кодекса новинара Србије, услов за медијски и новинарски професионализам | |
| Вредност пројекта | 1.000.000,00 динара |
| Одобрени износ од МКИ | 800.000,00 динара |
| Област | Унапређење професионалних стандарда у новинарству |
| Циљна група | Уредници, новинари и студенти новинарства |
| Опис пројектних активности | Тема пројекта је примена Кодекса новинара Србије као етичког стандарда професионалног поступања новинара. Циљ је да се истражи потреба за изменама и допунама нормативног оквира за примену професионалних стандарда, унапреди обука уредника и новинара и додатно едукују чланови Комисије за жалбе за одлучивање о кршењу Кодекса новинара Србије у онлајн сфери. У оквиру пројекта израђен је и приручник за новинаре, уреднике студенте новинарства под називом „У јавном интресу“. |
| Објаве | Приручник „У јавном интересу“ |
| Назнака да је МКИ суфинансијер | Да |
| Достављен финансијски извештај | Да |

|  |  |
| --- | --- |
| 42. ДРУШТВО НОВИНАРА НИША, Јачање капацитета медија на југу Србије | |
| Вредност пројекта | 887.500,00 динара |
| Одобрени износ од МКИ | 700.000,00 динара |
| Област | Јачање капацитета локалних медија са југа Србије |
| Циљна група | Уредници, директори, новинари |
| Опис пројектних активности | У оквиру пројекта одржане су четири радионице које су биле посвећене менаџменту у медијима и извештавању за електронске медије. Циљ је био да се кроз размену искустава укаже на нове начине јачања капацитета локалних медија. |
| Назнака да је МКИ суфинансијер | Да |
| Достављен финансијски извештај | Да |

**III. Закључна разматрања**

* Јавна средства су у складу са условима конкурса распоређена у сврху унапређивања професионалних и етичких стандарда у области јавног информисања.
* „Удружење Еутопија“ није био у могућности да, у условима пандемије, реализује пројекат па је вратио средства у буџет.
* Висока школа за комуникације није доставила извештај за пројекат „Веродостојност у медијима: од лажне вести до спина“
* Пројекти су реализовани кроз тематске конференције, стручне скупове, радионице, обуке, панел дискусије, истраживања и округле столове.